Видиковец

Видиковец (италијански: belvedere, belavista, француски: bellevue = прекрасен поглед, гледна точка ) — издигнато место кое овозможува добар видик. Во потесна смисла, поимот видиковец се однесува на место кое е посебно уредено за набљудување на околината, иако видиковец може да биде кое било издигнато место, на пример врвот на рид или зграда. Видиковците се градат покрај или во значајни предели, како што се националните паркови. Нивната примарна цел е да привлечат туристи и да ги запознаат со знаменитостите. Видиковците се градат или на тло како дел од крајоликот (по патека или пат, или на врвот на зграда) или како дел од структура (висока градба, кула). Видиковци во крајолик Најчестите и наједноставните видиковци се покрај патот каде што може да се застане накратко. Обично се градат на надворешната кривина од планинските патишта, свртени кон долината, за да се обезбеди подобар поглед. Овие видиковци обично немаат опрема или имаат само клупа и корпа за отпадоци. Подобро опремените видиковци можат да се наоѓаат веднаш на патот или во непосредна близина. Тие имаат поголем паркинг простор, дурбин и практична табла со подробности од пределот што може да се видат од таа точка. Честопати, ваквите видиковци имаат и дополнителни простори за одмор, како што се ресторан, продавница за сувенири или простор за играње на деца. Во природни средини, до видиковците може да се пристапи само преку пешачки или велосипедски патеки, скали или туристички возови. Видиковците како градби Туристичките видиковци обично се градат на врвот од постоечки високи, доминантни градби, како што се осамени облакодери и кули за разни намени. Тие редовно се опремени со дурбини и други погодности. Со оглед на нивната голема висина, тие имаат зголемени безбедносни мерки од паѓања - мрежи за отворени видиковци и заштитно стакло за затворени, кое служи и како изолација од временските влијанија. Историските кули и градските ѕидини често се уредуваат како видиковци. Видиковците што се градат како посебни градби обично немаат туристичка намена. Оваа група видиковци може да вклучува и објекти со посебна намена, како што се воени, противпожарни или ловечки посматрачници. Многу историски згради биле изградени како видиковци, но првенствено служеле за уживање на нивните сопственици. Во многу градови можете да најдете панорамско тркало, кое условно може да се нарече видиковец, бидејќи со кревање на гондолата на висина, се отвора погледот. Видиковци во светот Секако најпознатата светска точка за набљудување е Ајфеловата кула. Во круната на Статуата на слободата има видиковец. Поради нејзината исклучителна популарност, воведена е посебна постапка за резервација на билети за посета на круната. Балконот околу факелот е исто така видиковец, но бил затворен за јавноста од 1916 година. Олимписката кула во Минхен има видиковци на три нивоа на 185, 189 и 192 метри, и една на 181 метар, изградена како вртлив ресторан кој завршува еден вртеж околу својата оска за 49 минути. Поврзано Посматрачница Чардак Глориет Наводи Надворешни врски Видиковци на Ризницата ?